આ બેઠકમાં જિલ્લા બાળસુરક્ષા એકમ દ્વારા કરવામાં આવેલ યોજનાકીય કામગીરીની તેમજ એકશન પ્લાનની વિગતવાર ચર્ચા કરવામાં આવી હતી. જેમાં નવા ૦૯ અનાથ બાળકોને પાલક માતા-પિતા યોજના હેઠળ સહાય મંજૂર કરવામાં આવી. જેમાં ૦૫ બાળકો કે જેમના પિતા અવસાન પામેલ છે તથા ૦૪ બાળકો કે જેમના પિતા અવસાન પામેલ છે અને માતાએ બાળકોને ત્યજી પુન:લગ્ન કરેલ છે તેવા બાળકોનો આ મંજૂર કરવામાં આવેલ સહાયમાં સમાવેશ થાય છે. આ પાલક માતા-પિતા યોજનામાં બાળકને માસિક રૂ.૩૦૦૦/- સહાય ચૂકવવામાં આવે છે જે ડાયરેક્ટ બેનિફીટ ટ્રાન્સફર મારફતે સીધા લાભાર્થીના બેન્ક ખાતામાં જમા કરાવવામાં આવે છે જેથી અનાથ બાળકોને વધુમાં વધુ યોજનાનો આ લાભ મળી રહે તેમ બેઠકમાં સમિતિના અધ્યક્ષ એસ.એમ.વહોરાએ જણાવ્યું હતું.